Sõrestik

Sõrestik on omavahel ühendatud sirgetest varrastest koosnev konstruktsioon. See kannab koormusi peamiselt tõmbe ja surve kaudu. Sõrestikud on insenertehnilised lahendused, mis võimaldavad ehitada kergeid, kuid tugevaid konstruktsioone, suutes katta suuri vahemaid. Sõrestikke kasutatakse sildades, katustes, tornides ja angaarides. Materjalidena kasutatakse peamiselt terast ja puitu.

 Sõrestiku tüübid 

 Tasapinnaline sõrestik - Paikneb ühes tasapinnas ning sobib lihtsamaks lahenduseks.

 Ruumiline sõrestik - Kolmemõõtmelised konstruktsioonid, mida kasutatakse keerukamate ja jäigemate ehitiste puhul.
pisi|Fermi mudel

 Ferm - Ferm ehk kandesõrestik on kolmnurkse või trapetsikujulise kujuga. See on tavaliselt puidust või terasest valmistatud konstruktsioon, mis kannab koormust, jagades selle suurele alale. See võimaldab katta suuri pindu, nagu katused või laed, ilma, et oleks vaja suuri toestavaid seinu või tugisambaid. Fermi kasutatakse madalate hoonete, tööstuslike ehitiste, spordihoonete ja muudes suurte katustega hoonete puhul. Fermi eelis on kergus, tugevus ja efektiivsus.

 Kasutusalad 

 Pikivahedega ühenduste ja maanteetaristu kandestruktuurid - Kasutatakse laialdaselt pikkade silletega maanteetaristu osana, pakkudes suurt kandevõimet ja stabiilsust. Näiteks Indoneesias on terasest sõrestiksillad populaarsed, kuna need võimaldavad ehitada kuni 70–270 meetri pikkuseid sildu, säilitades samas konstruktsiooni tugevuse.

 Suurte silletega avalike hoonete kandekonstruktsioonid - Kasutatakse sageli suurte silletega avalike hoonete, näiteks spordisaalide ja angaaride, katusekonstruktsioonis. See võimaldab luua avaraid, tugedeta ruume, säilitades samal ajal konstruktsiooni stabiilsuse ja kandevõime.

 Teisaldatavad ajutised rajatised - Sobib hästi ajutisteks rajatisteks, nagu sillad või varikatused, kuna seda on lihtne transportida ja kiiresti paigaldada. Näiteks 40-meetrise sildega terassõrestiksild on kergesti ja kiiresti ehitatav, muutes selle ideaalseks ajutiseks lahenduseks.
 Taastuvenergia torn- ja raamstruktuurid -kasutatakse ka taastuvenergia seadmete, näiteks tuulegeneraatorite, tornide ehitamisel. Hübriidtuuliku torn, mis ühendab terastoru ülaosas ja terassõrestiku alaosas, pakub paremat püsivust ja majanduslikku efektiivsust võrreldes traditsioonilise torutorniga.

 Ajalooline taust 
 Vana-Egiptus ja antiikmaailm 
Esimesed teadaolevad sõrestikstruktuurid pärinevad Vana-Egiptusest, kus neid kasutati paatide ehitamisel ajavahemikus 3100–2700 eKr. Need konstruktsioonid koosnesid omavahel seotud liidetest, mis moodustasid paadi külgi ja kandsid koormust. Roomlased kasutasid puidust sõrestikke sildade ja katuste ehitamisel. Näiteks ehitati umbes 106. aastal pKr puidust sild Doonau jõele ning umbes 120. aastal pKr Pantheoni sissepääsu katusekonstruktsioon Roomas.

 Keskaeg ja gooti arhitektuur 
Keskaegsel perioodil leidsid sõrestikud laialdast kasutust gooti stiili katedraalide ja suurte saalide katusekonstruktsioonides. Sõrestikud võimaldasid luua kõrgeid ja avaraid ruume. Tugikaared (flying buttresses) olid samuti olulised, aidates kanda katuste raskust ja võimaldasid suuremate akende kasutamist. Näiteks Pariisi Jumalaema kirik (1345), Salisbury katedraal (umbes 1258) ja Westminsteri palee (umbes 1400) kasutasid puidust sõrestikke katuste toestamiseks.
 Renessanss ja varauusaeg 
Renessansiajastul dokumenteeris Itaalia arhitekt Andrea Palladio oma teoses "I quattro libri dell’architettura" (1570) erinevaid puidust sõrestiklahendusi. Tema tööd aitasid levitada sõrestikstruktuuride kasutamist Euroopas.

 19. sajand 
Tööstusrevolutsiooni ajal, hakati sõrestikstruktuurides kasutama uusi materjale nagu malm, sepistatud raud ja hiljem teras. See võimaldas ehitada tugevamaid ja kergemaid konstruktsioone. Näiteks Eiffeli torn Pariisis (1887–1889) on kuulus terasest sõrestikstruktuur, mis demonstreerib sõrestike potentsiaali kõrgete ja vastupidavate ehitiste loomisel. 


Vaata ka
Vierendeeli sõrestik
Howe' sõrestik
Puitsõrestik
Sõrestiksild
Karkass

 Viited 

Kategooria:Ehitusmaterjalid
Kategooria:Ehituskonstruktorid